
Al  distingit  poeta   català 

D.    RAMON    PICÓ    Y    CAMPAMAR 

ACTE    ÜrilCH 


Saleta  de  confiansa.  Una  taula  al  mitj  y  al  foro  una  consola 
y  demunt  un  quinqué  y  unalbum  de  retrates.  Cadiras  de  reps 
y  un  sota.  Porta  d'  entrada  al  íondo  y  portas  laterals. 


ESCENA     PRIMERA 

LLUÏSA  y  ADELA.  [Aquella  ab  vestit  de   casa.  y 
la  segona,  de  carrer.  Las  duas  sentadas  eyi  lo  so/ d.) 

Lluïsa    Escolta,  Adela,  ja  es  hora 

de  que  prenguis  un  partit; 

perseguida  dia  y  nit... 
Adel-\     Per  un  tenorio  que  plora, 

que  't  diu  que  m'  estima  tant, 

V  al  sé  al  meu  costat,  cucut, 

se  queda  lo  pobre  mut, 

com  la  fulla  tremolant, 

sens  declarar  sa  passió. 

Quin  génit  mes  apocat! 

Vaja  que  no  fa  advocat 

sé  tan  curt. 
Lluïsa  Ja  tens  rahó. 

Mes,  apart  d'  aquest  defecte, 

Arturo  es  jove  que  val; 

de  carrera,  molt  formal,     " 

y  que  't  porta  un  bon  afecte. 

Ademes  de  un  tio  seu 

ab  qui  Arturo  s"  ha  educat, 

rich  y  veil  y  ja  aixafat, 

serà  un  dia  son  hereu. 
Adela      Sí,  ja  sé  que  es  molt  simpàtich, 

mes  es  tant  ànima  freda 

Lluïsa 


Adela 


Lluïsa 

Adela 


Lluïsa 


Adela 


Lluïsa 
Adela 

Lluïsa 

Adela 


que  'm  vol  di  algo,  y  's  queda, 

à  lo  milió,  tan  apàtich. 

Mes,  sabs  que  te T  Arturet, 

ab  tú,  bona  defensora. 

Es  que  ja,  amiga,  n'  es  hora 

de  que  s'  acabi  aquet  plet.  . 

Ja  comprens  que  no  'm  convé, 

sent  jo  una  dona  casada 

del  seu  marit  separada, 

qu'  entri  aquí  cap  esparvé. 

Desde 'Is  banys  de  la  Garriga 

ahont  ens  trobabam  los  tres 

aquet  istiu.  que  m'  ha  pres... 

Pel  seu  compte,  com  amiga 

que  tú  ets  de  ma  persona, 

puig  que  '1  pobre  necessita 

que  '1  tirin  de  la  levita 

per  airigirse  à  una  dona. 

Mes,  deixa  1'  Arturo  en  pau 

que  't  tinch  que  contà  'i  que  'm  passa. 

Un  nou  tenorio!... 

Ja  es  massa. 
Dos  aucells  à  un  mateix  cau. 
Qui  es  ell? 

Ün  jove  molt  fi, 
molt  guapo,  molt  elegant, 
mes,  te  un  ayre  de  truan, 
y  atrevit  com  no  's  pot  di. 
Porta  bigoti  y  perilla, 
ulls  blaus,  el  cabell  rissat, 
y  una  piga  en  un  costat 
de  la  cara. 

Si  que,  filla, 
aquest  home  es  tentador, 
tan  guapo,  tan  atrevit. 
{Ap.)     (Que  's  tracta  del  meu  marit 
m"  està  dihent  lo  meu  cor.) 

Y  ahont  vas  coneixe  '1  galan? 
Vevent,  farà  una  setmana, 

lo  «Duo  de  la  Africana». 
Seya  al  costat. 

Endevant. 
Me  va  di  que  va  enviudà 
fa  dos  anys. 

(Ah,  trapassé!) 

Y  al  sabé  que  yo  també 
era  viuda... 


Lluïsa  ^S  declarà? 

Adela     Ja  ho  crech,  filla,-tot  seguit, 

ab  trenta  mii  juraments, 

y  perseguida  ja  'm  tens, 

per  ell,  desde  aquella  nit. 

Se  passeja  pe  '1  carré 

esperant  surti  al  balcó, 

y  hasta  molt  me  temo  jo 

que  pugi  al  pis. 
Lluïsa  Ja  pot  sé 

si  es  un  home  tan  audàs 

com  tu  dius. 
Adela  Ab  demasía; 

pe  "1  balcó  y  'n  mitj  del  dia 

de  pujar  es  molt  capàs. 
Lluïsa    Si  que  '1  socio  es  atrevit, 

mes,  confessa  que  t'  agrada. 
Adela     Jo  crech  que  aqueixa  vegada 

pert  lo  temps  sense  profit. 

jFuig  d' aquí!  tan  tarambana 

y  escoltarlo,  no  pot  sé. 
Lluïsa    Ès  llàstima  no  pugueu  fe 

lo  «Duo  de  la  Africana.»  (Se  sent  lo  timbre.) 

Mes,  trucan;  serà  1'  Arturo. 
Adela     Mira  avans  per  la  reixeta 

no  fos  r  altre. 
Lluïsa  Ara.  ximpleta? 

Adela     Tot  pot  sé,  jo  t'  ho  asseguro. 

(Se  ';i  va  Lluïsa  d  mirà  per  la  reixeta  de  la 

porta  y  coneix    al  seu  7narit.    Se  'n    torna 

d  dins.) 
Lluïsa    (Ap.)    (Lo  meu  marit!  Quin  enredo!)     (En 

Ay,  filla!  ja  '1  tens  aquí!  veu  alta.) 

Adela     Ell  mateix? 
Lluïsa  Jo  crech  que  sí. 

Rebel,  tonta,  que  jo  'm  quedo 

detràs  d'  aquella  cortina 

per  poderte  dir  després 

lo  que  'm  sembla  '1  feligrés. 
Adela     Lluisa,  no  armem  burina. 
Lluïsa    Fes  lo  que  jo  't  dich.  Pascuala? 

{Cridant  d  la  criada  que  surt  d  rebre  7  recado) 

Si  demana  à  la  senyora 

'1  que  truca,  sens  demora, 

lo  fas  entrà  aquí  à  la  sala. 


ESCENA    II 

Dits    y    GARLETS 

Gar.        (Erit.)     Als  peus  de  vostè,  senyora. 

(Ap.)     (Qué  espera  aqueixa  ximpleta? 

(Per  la  criada  que  se  'n  va  d  una  senya  d' 

Adela.) 

Ja  estem  sols!  Avant,  Garlets. 

Uy,  que  n'  es  de  guapa! )  Adela!  (En  veu  alia) 
Adela     Quin  descaro!  Qui  li  ha  dat 

permís?... 
Gar,  Per  pujar  à  véurela? 

lo  meu  amor;  jo  estich  cego 

desde  que  la  vaig  coneixe. 

Tenint  una  cara  aixís, 

y  dos  ulls  com  dos  estrellas, 

y  agradarme  à  mi  las  donas, 

com  vostè,  tant  salameras, 

no  estranyi  que,  com  un  ximple, 

m"  hagi  enamorat  de  veras. 
Adela      Mes,  jo  no  puch  escoltarlo, 

ni  un  moment;  fora  ocurrència 

fe  cas  de  quatre  paraulas 

y  d'  amorosas  protestas 

de  qui,  sense  mes  ni  mes, 

sens  reparo,  aquí  's  presenta 

anant  à  Roma  per  tot, 

sense  guardar  conveniencias. 

Sab  que  vostè  es  molt  tranquil? 
Gar.        Y  vostè  molt  mona,  Adela. 

Tant  si  riu  com  si  s'  enfada, 

que  'n  val  sempre  de  pessetas! 

Ara  que  m'  està  mirant... 
Adela     Si  no  '1  miro,  poca  pena; 

si  estich  esperant  que  acabi, 

y  s'  en  vagi. 
Gar.  Tot  depressa. 

Ara  que  m'  està  mirant 

ab  un  seny  de  dona  ofesa; 

ara  que  los  seus  ullets 

aqueixas  espurnas  llensan, 

sento  que  'm  creman  lo  cor 

y  la  meva  sanch  encenen, 

y  sento  tant  que,  ja  sento 

que...  ^m  sento  aquí...  à  la  voreta 

de  yosté...  Sentis  també.    [Se  senta  al  sofà. 
Adela     Tot  seguit.  Massa  paciència 

hi  tingut  per  escoltarlo. 
Car,        Y  '1  que  'm  falta  encara,  Adela. 

Jo  no  surto  ja  d'  aquí 

sens  que  escolti  mas  querellas. 
Adela     Y  estarem  tota  la  nit... 
Car.        Com  dos  personas  que  tenen 

d'  arreglar  un  gran  negoci. 

Repari  que  porto  pressa. 
Adela     Jo  no  tinch  qu'  arreglar  res. 
Car.        Sí,  aquest  risso  que  li  penja. 

(5'  aixeca  en  ademan  if  arreglarli  'Is  ca- 
bells.) 

Permeti  que  '1  posi  be. 
Adela     No  permeto;  las  mans  quietas. 
Car.        Està  be,  mes  ara  escolti, 

que  li  vuy  parlà  de  veras, 

ab  tota  formalitat. 

Mes  no  s'  estigui  aquí  dreta; 

sentis  en  lo  meu  costat; 

li  prometo  sé  de  pedra. 
Adela     Si  tot  lo  que  'm  puga  dir 

m'  ho  penso,  y  no  m'  interessa. 

Ja  es  tart,  y  mes  ximplerias 

no  vuy  escoltar. 
Car.  Paciència; 

un  poch  de  calma  y  acabo. 

Jo  viudo,  vostè  viudeta, 

jove  y  guapa;  jo  un  xicot 

de  bona  pasta. 
Adela  De  veras? 

Y  molt  formal  y  constant, 

donchs  al  poch  temps  de  viudesa, 

s"  olvida  de  la  difunta, 

v  va  d'  altres  al  darrera. 
Car.        Permeti  que  jo  m'  espliqui 

y  quedarà  satisfeta. 

Lo  meu  casament  va  ser 

un  enllàs  de  conveniència. 
Lluïsa    (Ap.)     (Ah,  traydor!  si  'm  vas  fe  1'  os 

uns  tres  anys,  com  un  babieca.) 
Car.        Lo  va  arreglà  un  capellà 

un  divendres  de  quaresma. 

Ja  veu,  en  dia  de  peix, 

qué  habia  de  sé.^*  abstinència 


d'  amor  y  mimos  lan  magre 
que...  ademés,  ma  dona  era 
tan  encullida,  tan  sossa. 

Lluïsa    (Ap.)     TSossa  jo?  Ay,  poca  pena!) 

Car.        Que  badallaba  de  fàstich 

quan  estaba  en  sa  presencia. 

Lluïsa    (Ap.)     (Si  surto  ara  't  confirmo 
per  las  mentidas  qu'  inventas.) 

Car.        Quina  diferencia  ab  ara 
qu'  estich  en  el  cel. 

Lluïsa    (Apart.)  (Apreta!) 

Adela     Donchs  fassim  prompte  '1  íavor 
de  tornarsen  à  la  terra. 

Car.        Ab  vostè,  fins  al  infern. 

Ja  acabo.  Ün  poch  de  paciència. 
Com  li  anaba  jo  dihent, 
era  ma  mullé  una  fiera, 
un  génit  de  mil  dimonis, 
y  gelosa;  oh,  si  n'  era! 

Adela     Tindria  motius  per  serho. 

Car.        Li  asseguro  que  no,  Adela. 

Perquè  'm  va  trobà  un  retrato 
d'  una  xicota... 

Adela  Y  li  sembla 

qu'  es  poch? 

Car.  Era  jo  solté 

quan  me  '1  va  da  V  Enriqueta; 

una  mossa  com  un  sol. 

Qué  'n  vaig  balla  de  habaneras, 

y  quants  gelats  vaig  pagà 

à  n'  aquella  modisteta! 

Hem  va  armà  per  lo  retrato.. 

la  meva  dona,  tal  gresca 

que  fins  el  sorts  van  sentirnos; 

va  sé  una  bona  sarsuela. 

Després,  perquè  vaig  anà 

ai  ball  de  la  Candelera, 

's  va  presentà  al  Liceo 

ab  un  dominó  cuberta. 

armant  una  sarracina 

à  la  meva  iníelís  pareja, 

que  va  habé  desmays  y  plors, 

y  agafantme  del  bras  ella, 

"ns  vam  anà  cap  à  casa. 

Ja  's  pot  pensà  quina  escena! 

Jo  que  pensaba  sopà 

ab  quatre  amichs... 


Adela  Quin  tronera! 

Cab.        Veurem  à  casa,  en  dejú, 

y  com  un  reo  en  capella. 

Ja  veu  quinas  distraccions! 
Adela     Per  sa  culpa. 
Car.  Per  la  d'  ella. 

Qui  li  feya  ser  gelosa? 
Adela     Vostè,  per  las  sevas  tretas. 

Quin  estornell  que  ni  ha! 
Car.        He  cambiat  ja  molt,  Adela. 

Ademés,  vostè  es  moltguapa, 

y  la...  difunta,  molt  lletja. 
Lluïsa    (Ap.)     (Ara  sí  que  t'  esgarrapo! 

Lletja  jo?  y  'm  devas:  «nena, 

que  n'  ets  d'  hermosa,  ma  vida, 

Serafí,  ma  blanca  estrella; 

y  fentme  petons,  granuja, 

rendit  à  mos  brassos  queyas.» 

Tal  ofensa  no  't  perdono.) 
Car.         Deixem  en  repòs  à  ella, 

que  ja  m'  ha  dei.xat  tranquil, 

y  díguiqi.  ara,  que  pensa. 
Adela      Penso  que  basta  de  broma. 

(Ap.)     (Si  r  Arturo  aquí  's  presenta 

com  acostuma...)  Que  ja  es  hora 

que  acabi  aqueixa  comèdia. 

Jo  tinch  compromisos  seriós. 
Car.         Un  rival  que  vostè  espera? 
Adela     Y  encara  que  fos  aixis, 

què  n'  ha  de  fe? 
Car.  Y  ho  confessa  ! 

Díguim  qui  es  aquest  home 

que  'm  fa  sombra,  digui,  Adela, 
Adela     Lo  que  li  dich,  que  se  'n  vagi. 
Car.         Me  'n  vaig  per  fe  centinella 

aprop  d'  aquí,  y  si  1'  atrapo... 
Adela     Se  '1  menja  viu. 
Car.  Sí,  de  veras. 

Adela     A  no  sè  que  la  oració 

se  torni,  pot  sé,  a  la  inversa. 

Bona  nit. 
Car.  Prompte  jo  torno, 

y  portaré  las  orellas 

d"  aquest  rival  tan  odiós. 
Adela     Si  no  es  al  revés. 
Car.        (Atiaiitseji.)  Dolenta! 

{Se  'n  }'a  y  entra  la  L•luisa.) 


ESCENA    III 
LLUÏSA    y    ADELA 

Lluïsa    Ja  es  íora  aquet  tipo? 
Adela  Si. 

Lluïsa    Vaja,  nova,  que  tens  sort. 

Un  home  tan  seductor! 
Adela     Tan  poca  solta. 
Lluïsa  Vols  di? 

Oh!  y  qu'  es  guapo  "1  de  la  piga. 

Desbancat  el  pobre  Arturo. 
Adela     No  ho  creguis.  Jo  t'  asseguro... 

Mes,  digam,  ma  bona  amiga 

r  impressió  que  t'  ha  causat. 
Lluïsa    Vols  que  't  parli  sens  passió.'' 

Aquest  tipo  "1  conech  jo. 
Adela     Qué  dius  ara? 
Lluïsa  La  vritat. 

Es  un  amich  d'  en  Carlets.. 
'Adela     Del  teu  marit;  qué  dius  ara.-^ 
Lluïsa    Si,  si;  la  mateixa  cara 

V  també  "Is  mateixos  fets. 
Son  mol  amichs,  camaradas 
d"  aventuras  y  d'  orgias; 
anavan  junts  tots  los  dias 
buscant  las  donas  casadas, 
las  viudas  y  las  soiteras. 
Qué  'n  feyan  de  feyna  'Is  dos! 

Adela     Si  que  es  un  tipo  preciós. 

Lluïsa    Un  parell  de  calaveras 

que  no  tenen  desperdici, 
ab  una  barra  qu'  espanta; 
poden  cantà  las  quaranta 
al  mes  curtit  en  lo  vici. 

Adela     Y  sens  dupte  aquet  mussol 
al  teu  home  esgarriaba. 

Lluïsa    Ca!  si  no  hu  necessitaba; 
sabia  vola  tot  sol. 

Adela      Y  es  viudo? 

Lluïsa  Jo  crech  que  no. 

Casat,  noya,  y  ben  casat, 
si  tal  cosa  no  he  somiat. 

Adela     Ah.  pillo,  murri,  traydó, 

V  hem  fevas  la  cuca  mona! 

Torna  tú  aquí,  ja  veuràs 

de  lo  que  soch  jo  capàs. 
Lluïsa    No  t'  hi  encaparris,  no,  dona. 

Si  torna,  deixal  per  mi; 

entre  las  dos,  t'  asseguro 

que  '1  posem  en  un  apuro 

y  no  sabrà  com  sortí. 

Adela,  de  V  emboscada 

que  1'  hi  armem...  Ja  patirà. 

(Ap.)     (Així  lo  pillo  sabrà 

que  tinch  la  m.à  ben  pesada.) 

Avuy  soparàs  ab  mi 

y  esperarem  1'  Arturet. 

Aquest  sí  que  's  ben  discret 

y  ve  à  véuret  ab  bon  fi. 
Adela     Donchs,  déixam  pujà  al  meu  pis 

à  mudarme  lo  vestit. 
Lluïsa    No  triguis. 
Adela  No,  tot  seguit 

torno  à  sé  aquí.  Son  las  sis. 

{Mirajít  lo  seu  rellotje.) 
Lluïsa    Adéu,  venturosa  amiga 

à  qui  dos  li  fan  V  aleta. 
Adela     T' en  regalo  un,  Lluiseta. 
Lluïsa    (Riheni.)  L"  Arturo? 
Adela     (Ananiseji.)  No,  '1  de  la  piga. 


ESCENA   IV 
LLUÏSA,  ARTURO  y  PASCUALA 

Lluïsa    Veig  que  '1  meu  marit  segueix, 
com  sempre,  tan  calavera; 
no  ha  cambiat  gens,  ni  una  mica. 
Mes,  noy,  ja  ha  arribat  la  meva; 
ja  't  tallaré  jo  las  alas. 
Diu  lo  murri  que  soch  lletja! 
Lletja,  jo?  Diguin  vostès!  {Al públich.) 

qué  'Is  sembla  la  Lluiseta? 
En  farian  rosegons 
d'  aquet  pa?  Ab  tota  franquesa, 
no  tinch  bon  ayre?  Y  la  cara, 
la  vritat,  senyors,  que  'Is  sembla? 
Hi  ha  motiu  perquè  'n  Carlets 
hem  fassi  semblant  ofensa?.. 
Que  soch  guapa?  No,  no  tant. 

mes,  gracias  per  la  finesa. 

{Se  seni  lo  iitnbre.) 

Crech  que  trucan.  Es  1'  Arturo. 

Pascuala!  (Siat  la  criada.) 

Pas.  Vaig,  senyoreta. 

Lluïsa    Si  es  1'  Arturo,  'I  fas  entrà, 

y  com  ell  es  de  franquesa 

vas  posant  la  taula  aquí. 

Dos  cuberts.  L'  Adela  's  queda 

à  sopà.  Obra  la  porta.        {Se  'n  va  d  obrí  la 

La  taula  'n  aqueixa  pessa  criada.) 

perquè  estan  empaperant 

lo  menjadó. 
Pas.         (Que  ve  abr  Arturo.)  Senyoreta, 

Don  Arturo.  (Senvay  torna  per  parar  taula) 
Lluïsa  Bona  nit. 

Art.        Molt  bona  nit,  Lluiseta. 

Tota  sola? 
Lluïsa  Li  sab  greu? 

Aviat  baixarà  1'  Adela 

y  soparem  totas  juntas. 

La  noticia,  qué  li  sembla? 
Art.        Ja  sab  vosié,  bona  amiga, 

respecte  à  això,  mas  ideas. 
Lluïsa    Sí,  ja  ho  sé;  mes,  home,  animis, 

digui,  d'  un  cop,  lo  que  pensa. 

Qué  tem  que  s'  el  mengi  viu? 
Art.        No,  senyora. 
Lluïsa  Donchs,  depressa,  . 

que  ja  à  declararse  tocan. 
Art.        Quan  penso  tot  sol  ab  ella, 

vinch  resolt  à  declararme, 

mes,  al  ser  à  sa  presencia, 

quan  me  mira  fit  à  fit, 

y  la  veig  tan  riallera, 

penso  que  's  burla  de  mi, 

y  ^m  quedo  ab  la  boca  oberta; 

mes  avuy  jo  li  prometo 

obrirli  lo  cor. 
Lluïsa  A  veurà. 

Ella  ja  sap  son  propòsit, 

y  com  bon  amich  1'  aprecia; 

qué  'Is  falta  per  sé  felissos? 
Art.        Un  si  de  sa  boca  bella. 
Lluïsa    Donchs,  endevani  y  à  casarse. 
Art.        Sab  que  tarda  molt  1'  Adela? 
Lluïsa    Si  fa  un  quart  que  s' en  ha  anat; 

tingui  un  xiquet  de  paciència. 
Art.        Donchs,  miri,  vaig  à  buscà 

uns  dulces,  y  vinch  depressa 

si,  mentres  sopan  vostès, 

qu'  estigui  aquí.  me  permeten. 
Lluïsa    Permès,  ab  la  condició 

de  que.  acabat,  à  1'  Adela 

li  confessi... 
Art.  Si,  senyora; 

no  passo  d'  aqueixa  vetlla. 
Lluïsa    Donchs,  mentres  vostè  està  fora 

jo  cuidaré  las  croquetas 

que  tinch  al  foch. 
Art.  Hasta  luego. 

Lluïsa    No  tardi,  qu'  amor  1'  espera. 

(Se  'n  va  Ariíiro,  y  Lluïsa  se  fica  d  la  cuyna.) 


ESCENA   V 

(La  criada  sola,  acabant  de  posà  la  taula.) 

Pas.         Ja  està  la  taula  parada. 

Quan  vulguin  podran  sopà. 

Las  oliveias,  el  pa.  (Se  sent  truca.) 

La  porta  un'  altre  vegada? 

Serà  la  del  tercé  pis, 

donya  Adela,  la  viudeta. 

Quin  capei!  Li  fan  1'  aleta 

dos  mosquits.  Aixís,  aixís, 

à  parells,  per  esculli, 

r  un  morenet,  V  altre  ros, 

y  jo,  ab  bona  cara  y  cos, 

un  tant  sols,  pobre  de  mi. 

ESCENA  VI 
LLUÏSA,  ADELA  y  CARLETS 

Lluïsa    (Desde  dvis.)  No  sents  que  trucan?  Què  fas? 

obra  aviat  y  aquí  vina. 

(Detrds  d'  ella  en  Carlels.) 
Adela     Una  altre  vegada  aqui? 
Car.        A  buscà  la  meva  dicha 

aprop  seu. 
Adela  No  estich  per  orgas. 

no  r  he  de  escoltà  ni  mica. 

( Va  d  sortí  y  's  detura.) 
Lluïsa    (Altre  volta  '1  meu  marit 

al  costadet  de  m'  amiga? 

Escoltem.) 
Car.  Donchs,  vinch  resolt 

à  tot. 
Adela  Ja  passa  de  mida. 

Que  's  pensa  que  no  se  saben, 

senyor  meu,  sas  picardías? 

Si,  senyo;  vostè  es  casat, 

un  granuja  de  levita, 

un  calavera,  un  perdut; 

fugi  d'  aqui,  desseguida. 
Car.        Vagi,  senyora,  abocant. 

Que  ne  's  de  caya  quan  crida, 

ab  sa  cara  petonera 

qu'  encén  de  rosa  la  ira! 

No  's  deturi,  digui,  digui; 

insultim,  peguim,  à  micas 

fassim,  Adela,  à  bocins, 

no  'n  deixi  un  tros  per  relíquia, 

que  «manos  blancas  no  ofenden», 

y  vostè  las  te  petitas 

y  tan  monas,  tant  y  tant, 

que  à  besarlas  me  convidan. 

(5'  adelanta  ab  ademan  de  besar  li  la  ma.) 
Adela     Si  s'  acosta,  li  asseguro 

que  aqueixa  mà  lo  confirma. 
Car.        Que  'n  te  poca  de  corretja! 

No  veu  que  vostè  ja  es  viuda? 
Adela     Què  vol  di? 
Car.  Que  no  li  escau 

lo  sé  tan  esquerpa,  filla. 

Déixim  besarli  la  mà.       (Li  corre  darrera.) 
Adela     Surti  d'  aquí;  desseguida. 

{Fuig,  donant  volta  d  la  taula.) 
Car.         Què  veig!  La  taula  parada, 

y  dos  cuberts!  Quina  ditxa! 

Ah!  ja  entench,  sopa  ab  lo  socio, 

per  això  m'  envia  à  dida; 

mes  no  'm  moch,  no,  no  senyora. 

Aquí  'n  aqueixa  cadira 

no  sí  sentarà  ningú 

mes  que  jo. 
Adela  No  'm  fassí  riure. 

Car.        Ho  dich  serio;  aqui  tots  sols 


Adela 
Car. 


Adela 
Car. 

Adela 

Lluïsa 


Adela 
Lluïsa 


Car. 


Adela 
Lluïsa 

Car. 
Adela 
Car. 
Adela 

Car. 


Adela 
Car. 

soparem.  Vol  una  oliva? 

{N'  agafa   una  que  ella  rehusa  y  ell  se  la 

menja.) 

Lo  que  vuy,  que  no  "m  mareji. 

Prengui  '1  sombrero. 

No,  filla. 
No  's  cansi,  qu'  estich  resolt 
à  sopà  ab  sa  companyia. 
Entre  plat  y  plat  veurà 
lo  que  aquest  home  Y  estima, 
y  bebent  de  tant  en  tant 
acabarà  per  sé  amiga, 
al  veurem  tan  bon  xicot 
y  quiet  com  si  estès  à  missa. 
Vaja,  ja  pot  avisà 
que  serveixin. 

Desseguida.  {Ab  ironia.) 

Mentrestant  m'  entretindré 
mirant  V  àlbum. 
{Ap.)  (La  Lluisa 

'm  ta  senyas.  Qué  m'  acosti?) 


(Chitón!  noya,  y  aquí  vina. 


(5'  acosta  d 
la  porta.) 


Posat  à  sopar  ab  ell, 
y  com  si  fos  sens  malicia 
apaga  la  llum,  y  fuig 
cap  à  dins.  M'  entents?) 

Sí,  filla. 
{Senyalant  d  Carlets.) 
(Ja  veuràs  la  que  t'  espera!) 

(Carlets  mirant  I  dlbum  y  parlant  sol.) 
Quin  tipo,  noy,  quina  fila! 
Te  posat  de  veterano 
de  quan  hi  habia  milicia. 
(A  L.luisa.)     A  qué  treu  nas  tot  això? 
Ja  veuràs  quin  tip  de  riure. 
Fes  lo  que  't  dich. 
(A  Adela.)  Ja  ha  avisat? 

Si  tant  s'.empenya... 

'S  resigna? 
Si  es  bon  xicot;  si  'm  promet 
no  moure  gens  de  bronquina... 
Lo  que  vulgui  li  prometo. 
{Ap.)     (Ja  està  madura  la  viuda!) 
Aixis  m'  agradan  las  donas, 
que  siguin  tan... 

Qué? 

Senzillas. 

Donant  menjà  al  qui  te  gana. 
.    .    Un  altre  plat  jo  voldria! 
Adela     De  vianda  rescalfada?  {Ab  burla.) 

Car.        Que  'n  te,  Adela,  de  malicia! 

A  la  taula,  que  'Is  hors  d'  ceuvre, 

per  fer  gana,  ja  'ns  convidan. 

Sentis.  {S'acosta  d  ella.)  No  's  posi  tan  lluny. 

{Servintla.)     Un  rabanet,  si  es  servida. 
Adela     Mil  gracias.  (Pausa.) 

Car.  Escolti,  Adela. 

Adela     Ja  escolto. 
Car.  Mes  rigui,  filla, 

que  quan  riu,  no  es  una  dona... 

es  un  àngel. 

(5'  escorra  de  la  cadira  inclinanise  molt.) 
Adela     {Ab  malicia.)  La  cadira. 

No  's  mogui  tant,  que  pot  caurà. 
Car.        Als  seus  brassos,  jo  cauria, 

apretantla  tant  y  tant... 

{Inclinant  molt  mes  la  cadira.) 
Adela     Vagi  'n  compte,  que  rellisca.  {Ab  ititenció.) 

No  's  mogui  de  sentadet, 

y  deixis  de  tonterías. 

A  sopà,  que  ja  's  refreda, 

y  serveixim. 
Car.  Desseguida.  {La  serveix.) 

Una  anchoa. 
Adela  'M  dona  set. 

Car.        Donchs,  un  tall  de  llangonissa. 

Un  per  vostè  y  un  per  mi,     {Acció  ad  hoc.) 

com  dos  germans  que  s'  estiman.     {Pausa.) 

Permetim,  ^me  fa  '1  favor 

d'...  allargarme  lasolivas.'' 

{Agafa  la  ind  d'  Adela,  fent  com  qui  s'  equi- 
voca.) 
Adela     Miri  que  s'  ha  equivocat; 

es  la  mà. 
Car.  Dispensi,  filla. 

Adela     Qué  potsé  no  s'  hi  veu  prou? 

Esperis.     {Apart.)     (Ara,  Lluisa.) 

Obriré  més  lo  quinqué 

{Fa  com  qui  /'  obra  y  /'  apaga  del  tot.) 

perquè  hi  vegi.  Ave  Maria! 

jo  sí  que  la  he  feta  bona. 

A  las  foscas. 
Car.  Tinch  cerillas; 

ja  encendré  un  misto. 

Adela     (Apart.)  Jo  fujo. 

(Se  'n  va  depressa  y  surt  la  Lluisa  que  ocupa 

7  seu  puesto  d  la  taula  mentres  en  Carlets 

buixaqueja  buscant  la  capsa  de  jjiisios.) 
Car.        No  se  'n  vagi,  Adela,  vinga. 

Es  que  'Is  mistos  no  trobava. 

No  'm  contesta.^  Ahont  es,  amiga? 

Ja  està  encès.  La  meva  dona!!     (Veyení  d  la 

Ave  Maria  Puríssimaü  seva  dona.) 

Lluïsa    La  teva  dona,  trapella! 
Car.        Ja  ho  veig  prou.  Mira,  Lluisa, 

jo  't  diré... 
Lluïsa  No  "m  diguis  res; 

la  culpa  salta  à  la  vista. 
Car.        Estàs  més  guapa  que  may,       {Abtó  melós.) 

y  hasta  més...  enrodonida. 
Lluïsa    No  'm  vinguis  ara  ab  cansons 

que  'm  cega,  traydó,  la  ira. 

Miram  be.  Jo  soch  la  lletja, 

y  la  sossa  y  1'  encullida, 

y  la  gelosa;  no  tinch 

lo  bon  pamet  de  la  viuda. 
Car.        (Ay,  Carlets!  tu  estàs  perdut; 

ha  escoltat  nostra  entrevista.) 
Lluïsa    No  'm  dius  res,  y  que  has  de  dí, 

si  jo  he  sentit  las  mentidas 

que,  no  fa  gayre,  has  contat, 

tan  fresch,  à  la  meva  amiga? 

Qué  ni  tens  poca  à  la  cara! 

^Con  qué,  la  boda  va  sé 

una  boda  de  vigília, 

feta,  en  dia  de  quaresma, 

per  un  capellà? 
Car.  Lluisa! 

Lluïsa    Silenci.  ^Qué  no  badallas, 

com  avans  sempre  solias, 

quan  estabas^'prop  de  mi, 

plé  de  fàstich,  pesant  figas? 
Car.        Basta,  Lluiseta,  basta; 

tot  es  broma  sens  malicia. 
Lluïsa    Sens  malicia!  Y  la  viudeta? 

Y  '1  vení  aqui  de  visita? 

Y  aquellas  dolsas  protestas? 

Y  '1  rabanet,  las  olivas? 
Cap.        Escolta,  dona,  un  moment. 
Lluïsa    No  escolto;  donchs  ^y  la  viuda? 
Car.        Res,  dona,  res;  tan  sols  broma. 


Com  t'  anyoro  tant. 
Lluïsa  Mentida. 

Car.        Necessito  distraccions. 

Jo,  per  tu,  no  més  puch  viure. 
Lluïsa    Y  per  totas  las  que  veus. 

No  has  cambiat  ni  gens,  ni  mica. 

Tu  sempre  tan  poca  solta. 
Car.        Y  tu  sempre  tan  bonica. 

Si  'm  volguessis  escoltà 

jqué  de  cosas  't  diria! 

Mes,  atent,  ara  que  hi  penso: 

^no  te  'n  vas  anà,  Lluisa, 

al  separarte  de  mi, 

à  Lleyda  ab  la  teva  tia? 
Lluïsa    Sí,  senyo;  vaig  vendre  'Is  mobles, 

tot  lo  del  pis. 
Car.  Per  qué,  filla? 

Lluïsa    Per  no  tenir  ni  un  objecte 

que  'm  recordés  tas  perfidias. 

Hasta  vaig  rompre  ^Is  retrates 

del  àlbum,  tot;  res  volia. 

Vida  nova,  à  viure  sola. 
Car.        Això  es:  ancha  Castilla, 

y  mentrestant  jo  solet, 

sense  la  meva  Lluisa. 

Que  n'  he  fos  de  greix  fins  ara! 
Lluïsa    Oh!  ja  's  veu  lo  que  patias; 

si  estàs  groch,  tot  desnarit, 

sense  humor,  sense  alegria. 
Car.        Per  més  que  ho  diguis  de  broma. 

Fem  las  paus?  (Ab  ió  resolt.) 

Lluïsa  Tot  desseguida? 

No  'm  convé.  Jo,  tota  sola, 

visch  molt  be,  donchs  visch  tranquila, 

y  no  'm  faltan  distraccions 

en  aqueixa  nova  vida. 
Car.        Honestas,  vritat? 
Lluïsa  Com  vulgas. 

Romia,  tonto,  romia, 

mes,  no  't  posis  res  al  cap. 
Car.        Qué  potsé  ho  dius  ab  malicia?  (Serio.) 

I.LUiSA    Y  ara,  fill,  qué  't  posas  serio? 

Qué  t'  importa  la  Lluisa.^ 
Car.        Molt  m'  importa,  que  ta  honra 

es  la  meva. 
Lluïsa  Bah!  pamplinas. 

No  ets  tu  de  la  màniga  ample? 


(Ab  tó  salamer.) 


No  dius  que  1'  amor  es  libre? 
Car.        Hasta  tal  punt,  no  senyora, 
Lluïsa    Per  tu,  tot;  per  mi,  ni  mica; 

bona  lley,  la  del  embut. 

Tens,  noy,  unas  teorías! 
Car.        Bueno,  ^qué  fem,  Lluiseta? 

<JVols  fe  las  paus? 
Lluïsa  Y  ara,  ximple? 

Per  desgracia,  tinch  memòria, 

^no  't  recordas  de  la  viuda? 

Déixam  en  pau  y  aqui  sola. 
Car.        Donchs  mira,  Lluisa,  mira; 

jo  me  'n  vaig  perquè  t'  hi  pensis; 

quan  estiguis  més  tranquila, 

y  tornaré  per  saber 

lo  que  à  la  fi  determinas. 

Si  després,  pénsati  be, 

m'  envias,  com  ara,  à  dida, 

no  'm  veuràs  més,  jo  t'  ho  juro; 

m'  en  aniré  à  Filipinas, 

à  qualsevol  part  del  mon. 
Lluïsa    De  veras,  noy?  m"  esgarrifas. 

Son  lletjas  las  igorrotas; 

no  hi  tindràs  allí  la  vida. 

No  hi  ha  Enriquetas  ni  Adelas. 
Car.        Adiós,  noya;  hasta  la  vista. 

O  m'  obras,  amant,  los  brassos, 

ó  no  'm  veus  may  més,  Lluisa. 


(Se  'n  va.) 


ESCENA    VII 

LLUISA,    sola 


ï 


Lluïsa    Aquest  xicot  es  capàs 

de  ferho  tal  com  ho  ha  dit 
quan  ara  d'  aqui  ha  sortit. 
Qué  faràs,  tu,  qué  faràs? 
El  deixas  marxà  tot  sol 
ó  'is  seus  pecats  li  perdonas? 
Qué  tontas  que  som  las  donas 
que  'ns  enganya  qualsevol ! 
He  d'  obrà  ab  molta  cautela, 
y  pensarhi  be,  ab  catxassa; 
mes,  això  ja  dura  massa. 
Qué  dirà  m'  amiga?  Adela! 


(La  crida.) 


ESCENA  VÍII 
Dita    y    ADELA 


Adela.     (Sortint.)    Ja  es  fora?  Si  que  ha  durat 

las  sessió!  Qué  tens,  Lluiseta? 

Res,  dona. 

Te  veig  inquieta 

y  com  si  haguessis  plorat. 
Lluïsa    Y  ara,  tonta,  vols  calia! 

Ja  t'  explicaré  després... 

Ditxosa  porta!  {Se  sent  trucà.) 

Qui  es.^ 

U  Arturet.  Ja  pot  entrà. 

{Entra  I  Arluro  ab  un  papé  de  dulces  que 

deixa  sobre  la  taula.) 


Lluïsa 

Adela 


Adela 
Lluïsa 


ESCENA  IX 


Dits  y  d  son  temps,  PASCUALA  y  CARLETS 


Art. 

Adela 

Art. 

Adela 

Lluïsa 
Art. 
Adela 
Lluïsa 

Adela 
Lluïsa 
Art. 


Lluïsa 


Adela 
Lluïsa 


Als  peus  de  vostès,  senyoras. 
Cóm  va,  Adela? 


Qué  no  han  sopat 


Hi  ha  hagut  estorbs 


Ab  molta  gana. 


(Ap.) 


Pas  encore. 
Dona,  calla. 


Alguna  visita? 


Donchs  vamos,  anem  à  taula, 
que  ja  es  hora. 

Com  tu  vulguis. 
Vol  sopà,  Arturo,  ab  nosaltres? 
He  dinat  à  la  francesa; 
mes,  s'  agraheix,  moltas  gracias. 
He  encarregat  que  portessin 
uns  gelats. 

Això  ja  es  massa. 
Ah!  ja;  com  sab  que  à  1'  Adela 
los  sorbetes  tant  li  agradan. 
Es  cert,  que  soch  llaminera. 
Anem  à  sopà.  Pascuala! 

Vostè  sentis  al  costat  ,        ■,  • 

de  r  Adela.  Aixís. 

(Al  veure  que  s'  assenta  al  costat  de  /'  Adela.) 
Pas.         (Sortint.)  Qué  mana.'^ 

Lluïsa    Ja  pots  portà  lo  sopà. 

Ah!  mira,  si  duhen  ara 

uns  gelats,  portals  aquí. 

(Se  'n  va  la  criada  y  torna  ab  lo  primé  plat.) 

Estan  molt  seriós;  qué  passa? 

Adela,  porta  la  copa; 

y  vostè,  Arturo,  animarse. 
Adela     Què  potsè  no  sab  que  dí? 
Art.        Y  molt,  si  vol  escoltarme. 
Adela     Ja  1'  escolto;  digui,  digui. 

Qué  potsè  no  's  troba  be? 
Art.        No  gayre,  Adela,  no  gayre. 
Adela     Vol  una  tassa  de  tila? 
Art.        No,  senyora,  no;  mil  gracias. 

Jo  tinch  una  malaltia 

que  sols  vostè  pot  curaria. 
Lluïsa    Y  jo  estich  fent  un  papé 

com  si  fos  sola  à  la  taula; 

mes,  segueixin,  fassin  feyna,  .       ' 

que  aixís  la  cosa  m'  agrada. 
Art.        Ja  sé  que  vostè  es  molt  bona, 

y  que  sab  de  lo  que  's  tracta. 
Adela     Coneix  ella  lo  seu  mal? 

Si  que  està  ben  enterada. 
Lluïsa    Y  tu  també. 
Adela  Yo?  ni  una  jota. 

Parla,  Lluiseta,  parla; 

parli  vostè,  parlin  tots. 
Art.        No,  Adela,  es  cosa  molt  llarga 

y  millor  serà  després, 

al  aixecarse  de  taula. 
Adela     Gom  vulgui.  (Ja  '1  tenim  mut; 

jamay  d'  esplicarse  acaba.) 
(Entra  la  criada  ab  lo  plat  de  «croquelas.») 
Lluïsa    Ja  estan  aquí  las  croqxietas; 

ja  sé,  Adela,  que  t'  agradan.         (Servintla.) 

(Trucan.)     Ves  à  obrí.  Serà  lo  mosso 

que  porta  "Is  gelats. 
Adela  Ja  basta; 

no  me  'n  posis  més,  Lluisa.      (S'  aixeca  per 
Lluïsa    Ahont  vas,  noya?  anar  d  dins.) 

Adela  Hasta  la  sala 

à  buscà  '1  vano.  (Se  fica  d  dins.) 

Lluïsa  No  triguis. 

(Veyeni  al  seu  marit  al  llindar  de  la  porta, 
girat  d'  esquena  al  escenari,  que  ha  ejitrat 
derrera  lo  mosso  qu'  ha  portat  los  gelats,  qu' 
ha  pres  la  criada  y  ha  deixat  sobre  la  con- 
sola.) 

(Ap.)     (En  Carlets  altre  vegada?) 
Sentis,  ara,  al  meu  costat.       {A  /'  Arturo.) 
(Ap.)     (Ja  veuràs,  noy,  ma  venjansa.) 

Art.        Com  vulgui.     (S'  assenta  al  seu  costat.) 

Lluïsa  Digui,  Arturet; 

està  resolt? 

Art.        {Ab  passió.)  A  estimaria 
ab  deliri,  ab  frenesí. 

Car.        (Aquest  ximplet  's  declara, 
li  fa  r  amor!  Escoltem.) 

Lluïsa    Si  son  Ileals  sas  paraulas, 

com  jo  crech,  prompte  veurà 
satisfeta  sa  esperansa. 

Car.        (Si  no  fos  jo  aquí,  traydora. 

No  m'  hi  escapat!  Com  els  altres!) 

(Senyalant  lo  front.) 

Art.        Jo  confio,  bona  amiga,       (Agajantli  la  ma.) 
logrà  avuy  mateix... 

Car.  (Un  raba! 

No  conteu  ab  en  Carlets.) 

Lluïsa    Tot  lo  que  vulgui,  Arturet. 

Car.        Si  son  servits. 

(Preseniantse  de  prompte  ab  la  safata  dels 
gelats  que  deixa  caurà  d  la  taula  ab  estrèpit.) 

Lluïsa  Verge  Santa! 

En  Carlets!    (A.p.)   (Aixís  sabràs 
lo  que  son  celos,  pavana.) 

(FingÍ7it,  simulant  molia  por.) 

Car.        Vina  aquí,  infiel;  no  t'  escapis! 

(Li  va  deírds  y  al  empenyd  la  porta,  Lluïsa 
la  tanca  de  cop  y  li  fa  pegà  un  cop  al  front.) 
Un  cop  al  íront!  Una  banya! 


ESCENA   X 
CARLETS  r  ARTURO 

Car.        (Cremat.)     Diguim,  qué  feya  vostè 

al  costat  d'  aqueixa  dona? 
Art.        Qué  ï  importa? 


Car.  Aquesta  es  bona! 

Molt,  senyor  meu. 
Art.  Y  per  qué? 

Car.        Perquè  hi  tinch  sobre  ella  drets 

molts  sagrats.  (Ap.)   (Quin  mal  que  "m-  fa!) 
(Posantse  la  mà  al  -front.) 
Art.        Ah!  ja  hi  caig. 
Car.  ^  Donchs,  està  ela. 

SocH  lo  marit,  en  Carlets. 
Art.        Aquell  jove  tant  tronera; 

tan...  divertit,  jo  vuy  di? 
Car.        Lo  mateix,  sí,  home,  si; 

mes,  avuy,  soch  una  fiera; 

soch  un  marit  enganyat 

que  vol  venjansa  complerta 

d'  aqueixa  ofensa  tant  certa. 
Art.        Això,  no;  no  es  vritat. 
Car.        A  negarme  s'  atreveix. 

lo  que  hi  sentit? 
Art.  Sí,  senyo. 

Car.        Y  aquell  raudal  de  passió 

que  abocaba?  Ni  ha  un  feix. 

No  soch  sort. 
Art.  Mes,  cego,  sí. 

Car.        Cego?  y  he  vist  que  las  mans 

s'  apretaban  com  amants 

ab  molt  tendre  frenesí? 
Art.        Escoltim,  escoltim  be, 

que  desfaré  son  error; 

jo  no  feya  pas  V  amor, 

ni  pensarhi,  à  sa  mullé. 

Dèu  m'  en  guart!  sé  qu^  es  casada. 
Car.        No  es  pas  això  inconvenient. 
Art.        Esperis,  home,  un  moment; 

veurà  la  cosa  esplicada. 
Car.        Digui  aviat,  que  'm  sulfuro. 
Art.        Enamorat  com  un  xino 

de  r  Adela... 
Car.  No  adivino. 

Art.        Mes,  trobantme  jo  ab  1'  apuro, 

per  lo  meu  geni  encullit, 

de  confessar  mon  afecte... 
Car.        Si  que,  amich,  es  un  defecte 

que  no  tinch  jo. 
Art.  Lo  partit 

vaig  pendre  de  demanar 
^    que  sigues  ma  intercessora, 

en  tal  lance,  sa  senyora, 

y  ella  no  s'  hi  va  negar. 

Avuy  li  habia  promès 

rompre  "1  glas  d'  una  vegada, 

y  la  Lluisa  empenyada 

en  que  ho  fes... 
Car.  Ja  ho  tinch  entès! 

L'  animaba  estant  tots  sols; 

de  modo  que  '1  suspirà, 

y  las  estretas  de  mà... 

Som  los  marits  molt  mussols! 
Art.        Era  impulsat  per  1'  amor 

que  jo  per  V  Adela  sento. 
Car.        Ja  ballo,  noy,  de  contento! 

Quin  pes  m'  ha  tret,  sí,  senyor! 

Deixim  que  1'  abrassi  be. 

Bebém.  Prengui  una  copeta. 

Que  n'  ets  de  bona,  Lluíseta! 

Jo  estich  boig! 
Art.  Ara  vostè 

espliquim,  si  be  li  plau, 

com  de  Lluisa  sabia 

sa  habitació. 
Car.  Perseguia, 

ab  franquesa,  un  altre  cau, 
Art.       Ah,  dimoni!  digui  prompte, 

que  à  la  viudeta  buscaba? 
Car.        Serè  molt  franch;  m'  agradaba. 
Art.        Donchs  hem  d'  arreglà  aquest  compte, 

que  soch  jo  '1  qu'  està  en  berlina. 
Car.        No  "n  fassi  cas,  es  brometa. 

Mes  ^cóm  es  c[ue  la  Lluiseta 

se  troba  aquí? 
Art.  Si  es  vehina 

de  r  Adela,  y  aquí  viu. 
Car.        La  Lluisa?  no  pot  sé. 

Y  r  altre? 
Art.  En  lo  pis  tercè. 

Car.        Y  ara,  bon  home,  què  diu? 

Vostè  s'  erra. 
Art.  No,  no  tal. 

Car.        Si  jo  ^Is  pisos  he  contat 

al  sé  aquí,  y  tres  han  sumat. 
Art.       Dispensi,  hi  ha  principal. 
Car.        Ah,  rediable!  te  rahó. 

Jo  sí  que  r  he  feta  bona; 

buscà  en  lo  pis  de  ma  dona 

un'  altre  sòcia!  Tableau! 
Art.        Un  trabacuentas  de  pis 

que  ^m  deixa  a  mi  desairat, 

perquè  vostè  aquí  ha  pujat... 
Car.        Per  ferlo  à  vostè  felís. 

Escolti:  jo  ab  la  viudeta 

li  íarè  de  bo,  veurà 

com  son  amor  lograrà, 

y  olvidi  ma  mala  treta. 

Mes  ara,  en  cambi,  un  favor 

ja  tranquil,  de  vostè  espero. 
Art.        Donchs  conti  ab  ell,  si  puch  ferho. 
Car.        Està  en  sa  mà,  sí  senyor. 

Ara  las  paus  ab  ma  esposa, 

si  m'  ajuda,  lograré. 
Art.        Ab  m'  ajuda?  Y  què  he  de  fer? 
Car.        Amich  meu,  molt  poca  cosa. 

Mes  atengui;  anem  allí, 

{Poriantlo  al   reco   oposat  d   la  porta    per 

ahoni  ha  siirtit  la  Lluisa.) 

perquè  fora  molt  graciós 

que,  tras  la  porta,  las  dos, 

ho  poguessin  tot  senti. 

Judica,  ma  dona,  un  crim 

lo  que  ab  V  Adela  jo  hi  fet. 
Art.        Com  jo  mateix,  y  es  ben  net. 
Car.        Entre  homes,  no  's  mira  prim. 
Art.        Si  li  sembla... 
Car.  No  hi  pensem 

ab  lo  passat;  deixiho  corra; 

ma  esplicació  tot  ho  borra. 

y  à  lo  que  importa,  ara  anem. 

Àmich  meu,  es  convenient 

que,  fingint  gran  amistat, 

fem  veure  que  hem  inventat 

lo  de  1'  Adela,  ab  intent, 

sabent  que  aquí  viu  ma  dona, 

de  despertar  son  amor 

creyentme  infiel  y  traydor. 

Li  sembla  1'  idea  bona? 
Art.        Me  sembla  massa  atrevida. 
Car.        No  ho  cregui;  per  pur  atecte, 

vostè,  al  sabé  "1  meu  projecte, 

r  ha  secundat  desseguida. 
Art.        Mes,  jo  temo  no  sabré 

fer  lo  papè  que  'm  pertoca. 
Car.        Obri  molt  poquet  la  boca 

que  lo  demés  jo  ho  faré. 

Ara,  amich,  una  advertència; 

tràctim  de  tú  al  seu  devant; 

no  tiri  à  terra  '1  meu  plan 

cometent  una  imprudència. 

Si  la  Lluisa  s'  ho  empassa, 

cosa  que  jo  crech  ja  feta, 

tot  seguit  ab  la  viudeta, 

que  ja  ha  esperat  un  xich  massa, 

lo  caso,  créguim  à  mi. 
Art.        No  fassi  cap  disbarat. 
Car.        Donguis,  home,  per  casat. 
Art.        Donchs,  segueixo  '1  seu  camí. 
Car.        Ara,  lo  plan  comensém, 

y  per  cridà  s'  atenció 

fassi  lo  que  fassi  jo. 

A  tot  drap,  à  tot,  rihém. 

Mes,  escolti,  ,;cóm  se  diu? 
Art.        Arturo  Roca. 
Car.  Està  be. 

Que  fassi  be  lo  papé. 

Com  en  Novelli.  Així  viu.     (Riuhen  los  dos.) 
Art.        Dius  que  se  ho  han  cregut  las  dos 

de  bona  fé? 
Car.  Sí,  Arturet. 

(Tot  això  ho  dihuen  en/re  grans  riallas.) 

Es  que  la  comèdia  hi  fet 

al  pel,  noy. 
Art.  Sí,  qu'  es  graciós! 

Car.        Y  tu,  noy,  tan  gata  maula. 

Quan  aquí  jo  t'  hi  sorprès 

ab  ella,  estabas  encès 

com  un  bitxo,  y  sens  paraula. 
Art.        Si  estabam  distrets  los  dos. 
Car.        Y  bastant  entussiasmats. 

Quan  hi  portat  los  gelats... 
Art.        Ella,  espantada,  s'  ha  íos. 

{Lluisa  y  Adela  han  anat  escoltant  f  última 

escena  desde  una  de  las  portas  laterals.) 

ESCENA  XI 

Dits,  LLUISA  y  ADELA 

Adela     Se  tutejan;  no  has  sentit? 
Lluïsa    Y  riuhen  com  dos  ximplets. 

{Surten  las  dos  d  /'  escena.) 

Car.        Prou,  Arturo. 
Art.  Prou,  Carlets. 

Car.        De  riure  'm  fa  mal  el  pit. 
Però,  dispensin,  senyoras. 
Apa,  Arturo,  esplicat,  noy. 
Adela     S'  han  escapat  de  Sant  Boy? 
Art.        De  riure  tant,  hasta  ploras. 
Car.        Es  molt  cert,  mes  conta  '1  cas, 

que  ja  es  hora. 
Art.  Cóntal.tú. 

Car.        No,  tú. 
Art.  Tú. 

Lluïsa  Aixís;  ningú. 

Car.        Vaja,  Arturo,  acabaràs? 
Art.        A  tu  't  toca. 
Car.  Donchs,  corrent. 

Escoltin:  aquest  y  jo, 

que  som  amichs... 
Adela  De  debò? 

Car.        Sí,  Adela. 
Adela  Vagi  dihent. 

Car.        Aquest  embull  hem  tramat... 
Lluïsa    Quin,  noy? 
Car.  Aqueixa  sarsuela 

de  fingí  que  de  1'  Adela 

estaba  jo  enamorat. 
Adela     Y  per  qué? 
Car.  Perquè  buscaba 

{Dirigintse  d  la  seva  dona.) 

las  paus  ab  tu  conseguí. 

Sabent  vivias  aquí 

y  com  qui  s'  equivocaba, 

com  si  à  r  Adela  busqués, 

creyent  entrà  à  casa  seva, 

íe  patí  à  la  dona  meva 

de  celos,  perquè  després, 

descuberta  la  tramoya 

y  sabent  que  1'  Arturet 

per  r  Adela  està  desfet, 

'm  perdonessis  tu,  noya. 
Lluïsa    Tu  m^  enganyas.  Digui,  Arturo, 

^es  cert  lo  qu'  aquest  ha  dit? 
Art.        Sí,  senyora;  ^1  seu  marit 

sols  pensa  ab  vostè,  li  juro. 

Ell  buscaba  una  ocasió 

de  caure  à  sos  peus,  amant, 

de  sos  llabis  esperant... 

Car.        Olvit,  Lluisa,  y  perdó. 

Me  "1  donas? 
Lluïsa  Qué  vols  que  't  diga? 

t'  he  vist  tan  entussiasmai 

quan  estabas  al  costat 

de  r  Adela,  de  m'  amiga. 

^No  es  vritat  que  tu  també  {A  Adela.) 

que  't  íeya  1'  amor  te  creyas 

y  del  nou  tenorio  't  reyas? 
Adela     Ab  la  major  bona  fé. 
Car.        La  teva  resposta  espero. 
Lluïsa    Dupto,  noy;  no  sé  que  di. 
Car.        O  'm  dius  aviat  que  sí, 

ó  agafo,  noya,  '1  sombrero. 
Adela     Vaja,  Lluisa,  qué  ^t  costa? 
Art.        Sigui  generosa,  dona. 
Lluïsa    Lo  perdono. 
Art.  y  Adela  Lo  perdona! 

Lluïsa    Aquí  tens,  tú,  ma  resposta. 

(Li  allarga  la  ma  que  'n  Carlets  estreny  ab 

calor.) 

Mes,  ara,  noy;  nova  vida, 

res  de  viudas  ni  casadas; 

no  tornem  à  las  andadas. 
Car.        T'  ho  juro  ab  lo  cor,  querida. 

Ara  que  ja  soch  ditxós 

he  de  cumplí  lo  pactat.     (Diriginise  d  Ari.) 

L'  Arturo  està  enamorat, 

y  com  es  tant  vergonyós 

à  dirho  no  s'  atreveix 

à  qui  tal  amor  inspira, 

y  suspira,  sols  suspira, 

y  'n  aquest  estat,  pateix. 
Art.        Es  molt  cert,  mes,  ara  'm  toca 

dirli,  Adela,  ab  tot  lo  cor, 

qu'  espera  lo  meu  amor 

un  sí  dols  d"  aqueixa  boca. 
Adela     Concedit.  Que  m'  estimaba 

ja  fa  molt  temps  que  ho  sabia, 

y  à  tal  tendre  simpatia 

ab  la  meva  li  pagaba. 

Mes,  vostè  no  'm  deya  res, 

y  aixis  pasaban  las  horas. 
Car.        Fent  tú  1'  os. 
Art.  Per  fi,  senyoras, 

m'  hi  tret  de  sobre  un  gran  pes. 
Car.        Donchs,  Viva. Espanya!  que  soch, 


Art. 


Car. 

Adela 
Lluïsa 
Car. 

Lluïsa 
Car. 

com  tú,  íelís,  Arturet. 

Vinga  un  abràs  ben  estret. 

(Va  d  donarlo  d  la  seva  dona,  però  s'  abalan- 

sa  d  Adela.) 

{Apariantlo.)     Eh!  Carlets,,à  poch  à  poch. 

Aquest  es  lo  pis  tercé.   {Senyalant  d  Adela.) 


No  t'  erris.  A  tu,  '1  segon. 
Tens  rahó,  jvatúa  '1  mon! 
Dispensi. 

No  hi  ha  de  qué. 
Que  t'  agrada  à  tu  1'  arròs! 
No,  dona,  una  distracció. 
Mes,  permetem... 

Tens  rahó. 
He  de  dí  algo  als  senyors. 
Un  bon  concell:  es  precís, 
si  vostès  van  de  conquista, 
que  tinguin  molt  bona  vista, 
no  s'  equivoquin  de  pis. 
Sobre  tot,  si  tenen  dona 
y  'Is  agrada  veure  1  mon, 
no  's  vegin  luego  en  V  afront 
en  que  s'  ha  vist  ma  persona. 


{Senyalant  d 
Lluisa.) 
{A  /'  Adela.) 


{Dirigvitse  al 
públich.) 


Cau  lo  teló 

U  Agttila,  drama,  3  actes,  Pelay  y  Briz 

Sor-íiní  del  ou,  diàlech,  Ignasi  Iglesias     ....         

C/íJí-ís,  drama,  3  actes,  Conrat  Roure .    ... .     . 

Lo  Teatro  per  dins,  comèdia,  2  acies,  Frcúci'ich  So\ec 

Sant  Jordi  mala  i'  aranya,  comèdia,  1  acie,  A.  Guasch  Tonibas 

La  dona  y  la  baylerina,  comèdia,  i  acte,  Frederich  Soler ' 

Pi7!/urayí  rfe  sig/e,  1  acte,  Guascli 'l'ombas  y  Daimases  Gil    .     .    .     .     , 

C7ii' íj//ía  sogJrt,  comèdia,  i  acte,  Abelardo  Coma \ 

Líis  Jo>-<JS  rfe /a  7{oser,  drama,  3  actes.  Frederich  Soler 

7'o< /jer /as  rfo;iíis.' I  acte,  Joseph  iVI.' Pous 

V  esclau  del  pici,  monólech,  Ignasi  Iglesias 

Lafeyna  d'  en  Jafà,  comèdia,  1  acte,  Ernest  Soler  de  las  Casas  .     .     .  :  . 

Los  niíce//e/.'!,  comèdia,  3  actes,  Joseph  iM."  l'ous 

La  mosca  al  nas,  comèdia,  i  acte,  Fredeí  ich  Soler 

La  firma  d'  en  Rovellat,  comèdia,  i  acte,  Conrat  Colomer 

í,a /0))inèOí/íi,  comèdia,  1  acte;  Julià  Carcassó 

V     //Xerraire.'/ Monólech,  Joaquim  Montero 

Í,o  íiínrío  </e/s  Jiiíj/s  eiirfressos,  I  acte,  Conrat  lloure  . 

Çui  o/i  re»ieiia...  Juguet,  I  acte,  Pere  Keig  y  Fiol 

La /ïo)' rfe /íi  J/ioiWíiiij-íi,  drama,  3  actes,  lUiMión  Bordas  .     .     .     .'  .     .     . 

Tres.personas,  juguet,  1  acte,  Abelardo  Coma 

/3'o/ per  e//íi/ Comèdia,  1  acte,  A.  Careta  y  Vidal 

Per  con/rarficciü,  comèdia,  i  acte,  J.  Pont  y  Espasa 

La  íJior/ í<e  Nerón,  tragèdia,  1  acte,  Vícior  lialaguer 

í/ii  wnisic/i  ífe  regiííieiií,  sarsuela,  1  acte,  Josepli  M.'  Pous 

La  Dama  de  Reus,  drama,  3  actes,  Manuel  Rocamora 

t/ji  rey  í/e  peg'a.  monólech  lírich,  1  acte,  Enricli  Molina 

Dos  companys  mal  avinguts,  joguina,  i  acic,  1".  Godo  y  V.  Rahola      .     . 

La  Pesca/ena,  sainete.  Mirabent  y  Mestres 

La  Casawie)i/era,  joguina,  1  acte,  Conrat  Roure 

Las  esposallas  de  la  morta,  tragèdia,  3  actes,  Víctor  Balaguer     .     .     .     . 

Los  g'e/os  rfe /it  Co/oHia,  parodia,  I  acte,  A.  Guasch 'l'ombas 

Ufi  bateig  d  cops  de  piniys,  comeó'\a,  1  acte,  Jaume  Molgosa 

Í7;ia  rfoíia  j- líJi  Deií,  comèdia,  i  acte,  Josepli  M.'  Pous 

Sí.  seíij'ors,  inonólech  en  vers,  Joseph  Barbany  (Pepet  del  carril)    .     .     . 

Ltícj•eçia  Borg'ia,  joguina,  I  acte,  Francisco  X.  Godo 

Lo  rfiuer,  comèdia,  3  actes,  Josepli  M.' Pous 

Lo  marit  de  la  difunta,  joguet,  i  acte,  Fran<;isco  Figueras  y  Ribot.     .     . 

L' ocasió/a '/ //arfre,  proverbi,  1  acte,  Conrat  Roure 

Mestre  Jan  ó  I'  honra  del  trevall,  drama,  5  actes.  Josepli  O.  Molgosa.  . 
Lo  somni  de  la  Ignocencia,  sarsuela,  1  acte,  C.  Colomer  y  U.  Fando  .     . 

Home  d  I'  aygua,  comèdia,  i  acte,  Pere  Reig  y  Fiol 

Lo  rei  rfe /a  Si/a.  comèdia,  I  acte,  Frederiohi  Soler  y  Hubert 

Las /res  n/egrías,  comèdia,  I  acte,  Joseph  Maria  Arnau 

/Do?-»!.' sarsuela,  1  acte.  Narcís  Campmany  y  Joan  Rius 

Se/^e /iíí;es...  sarsuela,  1  acte,  Manuel  Angelon  y  Mtre.  Pujadas  .  .  .  . 
A  la  lluna  de  Valencià,  comèdia,  2  actes.  Narcís  Campmany  y  Pallissa. 

Als  peus  de  vostè,  joguina,  1  acte,  Miquel  M.  Pala  Marquillas 

La  herència  del  oncle  Pau,  comèdia,  4  actes,  Conrat  Colomer 

Los  tres  toiiís,  quadro  de  costums,  i  acie.  Narcís  Campmany  y  Pahissa. 
De  teuladas  en  amunt,  sarsuela,  1  acte,  Conrat  Roure  y  Joseph  Ribera.     . 

La  mort  de  Anibal,  tragèdia,  i  acte,  Víctor  Balaguer 

La  festa  del  adroguer,    i  acte,    Joan  Manel  Casademunt  y  Mire.   Fita. 

Í7)i  e»2Íio/ic/i  í/e  corrfas,  comèdia,  2  actes,  Joseph  Maria  Arnau 

Lo  timSal  del  Bruch,  drama,  4  actes,  Frederich  Soler  y  Huben  .     .     .     . 

Lo  mestre  de  minyons,  quadro,  i  acte.  Joseph  Feliu  y  Codina 

Entrar  per  la  finestra,  comèdia,  i  acte,  Pere  Reig  y  Fiol 

Matrimonis  d  Montserrat,  anada  en  2  actes,  C.  Roure  y  J.  M.*  Comella. 

La  llupia,  joguina,  i  acte.  Conrat  Colomer 

Una  poma  per  la  sed,  juguet,  i  acte,  Lambert  Escaler 

/>' es/iírfi,  monólech,  Joseph  Barbany .     .    . 

Lo  gech  d' en  Migranya,  sa'intie,  i  acte,  Teodoro  Baró 

Los  Encants  de  Sant  Antoni,  sainete,  i  acte,  J.  M."  Pous  y  Mtre.  Ferrer. 

V'e?•rfa/e/ pare  X  ^7/,  sarsuela,  2  actes.  C.  Colomer  y  U.  Fando 

Lo  g^ra  í/e  ï)!esc/i,  drama.  4  actes,  Joseph  Feliu  y  Codina 

A  pel  }•  d  repèl,  juguet  bilingüe,  i  acte.  Narcís  Campmany  y  Pahissa  .  . 
Las  erradas  del  papà,  sarsuela,  i  acte.  Conrat  Colomer  y  Pérez  Aguirre. 
La  copa  del  dolor,  drama,  3  actes.  Narcís  Campmany  y  Andreu  Brases. 
Dispensi,  hi  ha  principal,  comèdia,  1  acte,  Ramon  Caballer  y  Sàez.     .     , 

